Der er fundet 45 tilfælde med coronavirus i Region Nordjylland det seneste døgn. I alt er der foretaget 12.360 prøver. Det viser de seneste opgørelser fra Statens Serum Institut. 50 personer er i øjeblikket indlagt, og onsdagens tal viser, at der er ikke registreret nogen dødsfald. Faldende positivprocent Sammenlignet med weekendens tal er positivprocenten i Region Nordjylland faldet. Lørdag var tallet på 0,71 procent, og søndag var det faldet til 0,48 procent. Og i dag, onsdag, ligger regionens positivprocent - der er målt over de seneste syv dage - på 0,39 procent. Status på vaccination Status på vaccinationerne i regionen viser, at 20.172 borgere har påbegyndt vaccination mod covid-19. Det svarer til en andel på 3,41 procent. I alt er 11.347 personer færdigvaccineret i det nordjyske, hvilket svarer til 1,92 procent. Kommunernes incidenstal I øjeblikket indtager Thisted Kommune en kedelig førsteplads som dén kommune med det højeste incidenstal i Nordjylland. De seneste opgørelser viser, at incidenstallet ligger på 89,9 pr.100.000 indbyggere målt over de seneste syv dage. På sidstepladsen ligger Læsø Kommune med et incidenstal på 0. Nedenfor kan du få et overblik over incidenstallet i alle de nordjyske kommuner.

Referat:
Positivprocenten i Region Nordjylland ligger onsdag på 0,39 procent. Sammenlignet med weekenden er dét et fald.